Bybelskool » 1 Korintiërs 1
Posts Tagged ‘1 Korintiërs 1’
Written by Chris van Wyk. Posted in Korintiërs
Eerste Sondag in Advent – boodskap vir Bybelskool.com lede
Dit is reeds die tweede brief wat Paulus aan die gemeente in Korinte skryf (1 Kor. 5:9 – die eerste brief het verlore geraak). Dit is drie jaar ná die gemeente in 51 n.C. deur Paulus in Griekeland gestig is (1 Kor. 4:15). Paulus skryf vanuit Efese in Turkye op sy derde sendingreis en reageer op ‘n klomp vrae wat die gemeente aan hom in ‘n skrywe gestel het (1 Kor. 16:8).
Van Paulus, wat deur die wil van God geroep is om ‘n apostel van Christus Jesus te wees, en van die broer Sostenes.
2Aan die gemeente van God in Korinte, wat Hy vir Hom in Christus Jesus afgesonder en geroep het om aan Hom te behoort, en verder aan almal, waar hulle ook al mag wees, wat die Naam aanroep van Jesus Christus, hulle Here en ons Here.
4Ek dank my God altyd oor julle vir die genade wat Hy in Christus Jesus aan julle geskenk het, 5want in Hom het God julle in alles ryklik geseën, veral in die gawes van woord en kennis. 6Die boodskap van Christus is onder julle so goed gevestig 7dat dit julle nie aan ‘n enkele genadegawe ontbreek nie. Julle bly ook vol verwagting uitsien na die verskyning van ons Here Jesus Christus. 8Dit is Hy wat julle ook enduit sal laat vas staan, sodat daar geen aanklag teen julle sal wees op die dag dat ons Here Jesus Christus kom nie. 9God is getrou, Hy wat julle geroep het om verenig te lewe met sy Seun, Christus Jesus, ons Here.